(Aktai, priimti remiantis Europos Sąjungos sutarties V antraštine dalimi) 
TARYBOS BENDRIEJI VEIKSMAI 2006/1002/BUSP 
2006 m. gruodžio 21 d. 
iš dalies keičiantys Bendruosius veiksmus 2001/554/BUSP 
dėl Europos Sąjungos  
saugumo studijų instituto įsteigimo 
EUROPOS SĄJUNGOS TARYBA, 
atsižvelgdama į Europos Sąjungos sutartį, ypač į jos 14 straipsnį, L 409/182 LT Europos Sąjungos oficialusis leidinys 2006 12 30
kadangi: 
(1) 2001 m. liepos 20 d. Taryba priėmė Bendruosius veiksmus 2001/554/BUSP dėl Europos 
Sąjungos saugumo studijų instituto įsteigimo 1. 
(2) 2006 m. liepos 28 d. vadovaudamasis tų bendrųjų veiksmų 19 straipsniu generalinis sekretorius-vyriausiasis įgaliotinis pateikė bendrųjų veiksmų įgyvendinimo ataskaitą, 
numatant galimybę juos peržiūrėti. 
(3) 2006 m. rugsėjo 22 d. Politinis ir saugumo komitetas (PSK), atsakingas už politinę 
Instituto veiklos priežiūrą, susipažino su ta ataskaita ir rekomendavo Tarybai atitinkamai iš 
dalies pakeisti bendruosius veiksmus atsižvelgiant į ataskaitą. 
(4) Reikėtų atitinkamai iš dalies pakeisti Bendruosius veiksmus 2001/554/BUSP, 
PRIĖMĖ ŠIUOS BENDRUOSIUS VEIKSMUS: 
                                                
 
1 OL L 200, 2001 7 25, p. 1. 2006 12 30 LT Europos Sąjungos oficialusis leidinys L 409/183
1 straipsnis 
Bendrieji veiksmai 2001/554/BUSP iš dalies keičiami taip: 
1) 2 straipsnis pakeičiamas taip: 
„2 straipsnis Paskirtis 
Institutas padeda kurti BUSP, visų pirma ESGP, vadovaudamasis Europos saugumo 
strategija. Šiuo tikslu jis atlieka akademinius tyrimus ir politikos analizes, organizuoja seminarus bei toje srityje vykdo informavimo ir ryšių veiklą. Instituto veikla inter alia  
prisidedama prie transatlantinio dialogo. Ji apima keitimosi informacija su kitais mokslinių tyrimų institutais ir centrais Europos Sąjungoje ir už jos ribų tinklą. Instituto parengti 
darbai yra kuo plačiau platinami, išskyrus įslaptintą informaciją, kuriai taikomi Tarybos 
saugumo nuostatai, priimti Sprendimu 2001/264/EB 
*. 
2) 5 straipsnio 5 dalis pakeičiama taip: 
„5. Valdybos sprendimai priimami valstybių narių atstovų kvalifikuota balsų dauguma, 
balsus skaičiuojant pagal Sutarties 23 straipsnio 2 dalies trečią pastraipą, nepažeidžiant šių bendrųjų veiksmų 12 straipsnio 2 dalies. Valdyba patvirtina savo 
darbo tvarkos taisykles.“; 
                                                
 
* OL L 101, 2001 4 11, p. 1. Sprendimas su paskutiniais pakeitimais, padarytais Sprendimu 
2005/952/EB (OL L 346, 2005 12 29, p. 18). L 409/184 LT Europos Sąjungos oficialusis leidinys 2006 12 30
3) 6 straipsnis papildomas šia 3a dalimi: 
„3a. Vieningu valstybių narių atstovų sprendimu patvirtinus metų biudžetą, valdyba, 
atsižvelgdama į finansines pasekmes, gali nuspręsti, kad direktoriui gali padėti 
direktoriaus pavaduotojas, visų pirma vykdant Instituto užduotis pagal 2 straipsnį. 
 Direktorius, gavęs valdybos patvirtinimą, skiria direktoriaus pavaduotoją. 
Direktoriaus pavaduotojas skiriamas trejų metų kadencijai, kuri gali būti pratęsiama 
dar trejų metų laikotarpiui.“ 
4) 7 straipsnis pakeičiamas taip: 
„7 straipsnis 
Personalas 
1. Instituto personalas, kurį sudaro moksliniai darbuotojai ir administracijos 
darbuotojai, yra pagal sutartis samdomi personalo nariai ir įdarbinami iš valstybių 
narių piliečių. 
2. Instituto moksliniai darbuotojai ir direktoriaus pavaduotojas įdarbinami teisingo ir 
skaidraus konkurso tvarka atsižvelgiant į jų nuopelnus ir mokslinio darbo patirtį 
BUSP ir ypač ESGP srityje.“; 2006 12 30 LT Europos Sąjungos oficialusis leidinys L 409/185
5) 10 straipsnis pakeičiamas taip: 
„10 straipsnis 
Darbo programa 
1. Kiekvienais metais iki rugsėjo 30 d. direktorius kitiems metams parengia darbo 
programos projektą bei orientacines ilgalaikes perspektyvas ir pateikia juos valdybai. 
2. Kiekvienais metais iki lapkričio 30 d. valdyba patvirtina metinę darbo programą.“; 
6) 11 straipsnio 3 dalis pakeičiama taip: 
„3. Instituto įplaukas sudaro valstybių narių įnašai pagal bendrųjų nacionalinių pajamų 
(BNP) skalę. Pritarus direktoriui, gali būti priimami papildomi konkrečiai veiklai 
skirti atskirų valstybių narių įnašai arba iš kitų šaltinių gauti įnašai.“; 
7) 12 straipsnis pakeičiamas taip: 
„12 straipsnis 
Biudžeto procedūra 
1. Kiekvienais metais iki rugsėjo 30 d. direktorius pateikia valdybai kitų finansinių 
metų Instituto metinio biudžeto, apimančio administracines išlaidas, veiklos išlaidas 
ir numatomas įplaukas, projektą. L 409/186 LT Europos Sąjungos oficialusis leidinys 2006 12 30
2. Kiekvienais metais iki lapkričio 30 d. valdyba vieningu valstybių narių atstovų 
sprendimu patvirtina Instituto metinį biudžetą. 
3. Atsiradus neišvengiamoms, išimtinėms ar nenumatytoms aplinkybėms, direktorius 
gali siūlyti valdybai taisomojo biudžeto projektą. Valdyba, deramai atsižvelgdama į 
skubumą, vieningu valstybių narių atstovų sprendimu patvirtina taisomąjį biudžetą.“; 
8) 17 straipsnis pakeičiamas taip: 
„17 straipsnis 
Komandiravimas 
1. Pritarus direktoriui, valstybės narės ir trečiosios valstybės gali ribotam laikotarpiui 
komandiruoti vizituojančius mokslinius darbuotojus į Institutą dalyvauti jo veikloje 
pagal 2 straipsnį. 
2. Pritarus direktoriui, valstybių narių ekspertai ir ES institucijų ar agentūrų pareigūnai 
gali būti komandiruojami į Institutą nustatytam laikotarpiui užimti pareigybes 
Instituto organizacinėje struktūroje ir (arba) specialioms užduotims ir projektams 
vykdyti. 
3. Pagal nuostatas, susijusias su Instituto personalu, personalo nariai, atsižvelgiant į 
tarnybos interesus, gali būti komandiruojami nustatytam laikotarpiui užimti 
pareigybes, nepriklausančias Institutui. 2006 12 30 LT Europos Sąjungos oficialusis leidinys L 409/187
4. Nuostatas, susijusias su komandiravimu, Valdyba priima direktoriaus pasiūlymu.“; 
9) Įrašomas šis straipsnis: 
„18 a straipsnis 
Komisijos dalyvavimas 
Komisija aktyviai dalyvauja Instituto veikloje. Institutas prireikus užmezga darbo 
santykius su Komisija, kad būtų keičiamasi profesine patirtimi ir konsultuojamasi bendro 
intereso srityse.“; 
10) 19 straipsnis pakeičiamas taip: 
„19 straipsnis 
Ataskaitų teikimas 
Iki 2011 m. liepos 31 d. generalinis sekretorius-vyriausiasis įgaliotinis pateikia Tarybai 
Instituto veikimo ataskaitą, prireikus kartu su atitinkamomis jo tolesnio plėtojimo 
rekomendacijomis.“ 
11) 20 straipsnio 1, 2, 4 ir 5 dalys išbraukiamos. L 409/188 LT Europos Sąjungos oficialusis leidinys 2006 12 30
2 straipsnis 
Šie bendrieji veiksmai įsigalioja jų priėmimo dieną. 
3 straipsnis 
Šie bendrieji veiksmai skelbiami Europos Sąjungos oficialiajame leidinyje . 
Priimta Briuselyje, 2006 m. gruodžio 21 d. 
 Tarybos vardu 
 Pirmininkas 
                                                                       J. KORKEAOJA 
 2006 12 30 LT Europos Sąjungos oficialusis leidinys L 409/189